থৌবাল জেলা
থৌবাল জেলা (Pron:/ˈθɑʊbɑːl orˈθɑʊbəl/) উত্তর-পূর্ব ভারতে  মণিপুর রাজ্যের ষোলটি জেলার মধ্যে অন্যতম। এই জেলা উত্তরে সেনাপতি জেলা,পূর্বে উখরুল ও চান্ডেল জেলা,দক্ষিণে চূড়াচাঁদপুর জেলা ও বিষ্ণুপুর জেলা  এবং পশ্চিমে ইম্ফল পূর্ব জেলা ও ইম্ফল পশ্চিম জেলা দ্বারা সীমাবদ্ধ। জেলার আয়তন ৫১৯ বর্গ কিলোমিটার। ২০১১ সালের আদমশুমারি অনুযায়ী থৌবালের জনসংখ্যা ৪২২,১৬৮ জন । জেলার সদর দপ্তর থৌবাল। ১৮৯১ সালের এপ্রিলে ব্রিটিশ সেনাবাহিনীর বিরুদ্ধে, মণিপুরের সর্বশেষ স্বাধীনতা যুদ্ধ সংঘটিত হয়েছিল থৌবালের খোংজম-এ। 